IKBKAP

**IKBKAP** (inhibitor pojačivača gena kappa lahkog polipeptida u B-ćelijama, protein povezan s kompleksom kinaza) je ljudski gen koji  kodira protein IKAP, sveprisutno  eksprimiran na razinama razinama u svim tipovima tkiva, uključujući moždane ćelije. Smatra se da IKAP protein sudjeluje kao podjedinica u sastavu šest proteina navodnog ljudskog kompleksa holo-elongatora, što omogućava produženje transkripcije pomoću RNK- polimeraze II. Daljnji dokazi ukazuju na to da je protein IKAP kritičan u razvoju neurona i upućuje na to da je smanjena ekspresija IKAP-a u određenim tipovima ćelija molekulska osnova za teški poremećaj neurorazvoja kod porodične disautonomije. mišji Ikbkap, i D-elp1 kod vinskih mušica. Homolog vinske mušice (D-elp1) ima aktivnost RNK-ovisne RNK-polimeraze i uključen je u interferenciju RNK,

Gen IKBKAP nalazi se na dugom (q) kraku hromosoma 9, na poziciji 31, od baznog para 108.709.355 do para 108.775.950.

## Funkcija i mehanizam 
Izvorno je predloženo da gen IKBKAP kod ljudi kodira protein skele (IKAP) za kompleks enzima IκB kinaza (IKK), koji je uključen u proupalno djelovanje transdukcije citokinskog signala na signalnom putu NF-κB. Međutim, to je naknadno opovrgnuto kada je primijen metod gelne filtracije i nisu mogli identificirati IKK komplekse sadržane u frakcijama s IKAP-om, čime su odvojili IKAP od uloge u signalnom putu NF-κB.

Kasnije je otkriveno da IKAP funkcionira kao protein citoplazmatske skele kod sisara JNK-signalnog puta koji se aktivira kao odgovor na stresne podražaje. U eksperimentu *in vivo*, istraživači su pokazali direktnu interakciju između IKAP-a i JNK-a, izazvanu primjenom stresora kao što su ultraljubičasto svjetlo i TNF-α (proupalni citokin).

Za IKAP je sada općepriznato da ima ulogu u produženju transkripcije kod ljudi. Holoenzim RNK polimeraze II čini djelimično element s više podjedinica histon-acetiltransferaza, element poznat kao kompleks elongatora RNK-polimeraze II, od kojih je IKAP jedna podjedinica.  Povezivanje kompleksa elongatora s holoenzimom RNK-polimeraze II potrebno je za kasnije vezivanje za nascentne pre-mRNK određenih ciljnih gena, a time i za njihovu uspješnu transkripciju. Konkretno, unutar ćelije je otkriveno da iscrpljivanje funkcionalnih kompleksa elongatora zbog niske ekspresije IKAP-a ima duboko utuče na transkripciju gena uključenih u ćelijske migracije.

Kod kvasaca, eksperimentalni podaci pokazuju da kompleks elongatora funkcionira u različitim procesima – od egzocitoza do modifikacija tRNK. Ovaj nalaz pokazuje da funkcija kompleksa elongatora nije konzervirana među vrstama.

## Vezana stanja 
### Porodična disautonomija 
Porodična disautonomija (poznata i kao "Riley-Dayov sindrom ") je složena prirođena neurorazvojna bolest, koju karakterizira neobično mali broj neurona u senzornom i autonomnom nervnom sistemu. Rezultirajući simptomi pacijenata uključuju gastrointestinalnu disfunkciju, skoliozu i neosjetljivost na bol. Ova bolest je posebno rasprostranjena u populaciji Jevreja Aškenazi, gdje 1/3600 živorođene djece ima porodičnu disautonomiju.

U malom broju prijavljenih slučajeva porodične disautonomije, istraživači su identifikovali druge mutacije koje uzrokuju promjenu aminokiselina (gradivnih elemenata proteina). U tim slučajevima, arginin se zamjenjuje sa prolinom na poziciji 696 u lancu aminokiselina proteina IKAP (također pisanog kao Arg696Pro), ili se prolin zamjenjuje  leucinom na pozicija 914 (takođe pisano kao Pro914Leu). Zajedno, ove mutacije uzrokuju kvar rezultirajućeg IKAP proteina.

Kao autosomno recesivni poremećaj, za  njegovo ispoljavanje potrebna su dva mutirana alela gena IKBKAP da bi se poremećaj manifestovao. Međutim, unatoč tome što je ista mutacija s jednom bazom smatrana uzrokom porodične disautonomije, težina zahvaćenog fenotipa varira unutar i između porodica.

## Modelni organizmi 
U studiji funkcije gena IKBKAP korišteni su i  modelni organizmi.

### Miš 
Uslovna linija nokaut-miša, tzv *Ikbkaptm1a(KOMP)Wtsi* generirana  je kao dio programa Međunarodnog konzorcija za nokaut-miševe, programa-projekta velike mutageneze za generiranje i distribuciju životinjskih modela bolesti zainteresiranim naučnicima na *Wellcome Trust Sanger Institute*.

Mužjaci i ženke podvrgnuti su standardiziranom fenotipskom pregledu, kako bi se utvrdili efekti delecij. Izvedeno je 25 testova, a prijavljena su dva  nenormalna fenotipa. Nijedan homozigot ni mutantni embrion nije identifikovan tokom gestacije, a u posebnoj studiji nijedan nije preživio do odvikavanja. Preostali testovi su provedeni na heterozigotnim mutantnim odraslim miševima; kod ovih životinja nisu uočene značajne abnormalnosti.

### *Drosophila melanogaster* 
Homolog gena IKBKAP u vinskim mušicama je gen CG10535, koji kodira protein D-elp1-najveću od tri podjedinice, koje čine kompleks elongatora jedarne RNK-polimeraze II. Ova podjedinica ima aktivnost RNK-ovisne RNK polimeraze, putem koje bi mogla sintetizirati dvolančanu RNK iz jednolančanih RNK šablona.

## Također pogledajte 
* Porodična dusautonomija

## Reference
## Dopunska literatura 
* 
* 
*  *Full text*
* 
* 

## Vanjski linkov i
* GeneReviews/NCBI/NIH/UW entry on Familial Dysautonomia
* 
* 
* 

Kategorija:Mišji mutirani geni
Kategorija:EC 2.7.11
Kategorija:Geni na hromosomu 9
Kategorija:Ljudski proteini
Kategorija:Proteomika